## La Conselleria de Justícia i Interior reunix el Gabinet Tècnic de Policies Locals

*** El secretari autonòmic, Javier Montero, recorda el paper fonamental que exercix la Policia Local per a garantir la seguretat ciutadana**

La Conselleria de Justícia i Interior ha reunit este dilluns el Gabinet Tècnic de Policies Locals. Es tracta de la primera sessió d’este òrgan, a la qual ha assistit el secretari autonòmic de Seguretat i Emergències, Javier Montero. En esta primera presa de contacte, Montero ha volgut conéixer de primera mà els projectes i les accions que s’hi han realitzat fins ara i ha traslladat “el compromís de la Generalitat Valenciana amb la millora de la seguretat ciutadana”. En este sentit, ha recordat “el paper fonamental” que exercix la Policia Local.

Cal recordar que el Gabinet Tècnic és un òrgan col·legiat de caràcter tècnic adscrit a la Conselleria de Justícia i Interior, que presta assessorament i suport tècnic en relació amb l’exercici de les funcions de coordinació previstes en l’article 3 de la Llei de coordinació de policies locals.

Fecha: 25/09/2023